Kuinka pärjätään työhaastattelussa

Jos puhelin soi ja sinut pyydetään työhaastatteluun, onneksi olkoon. Unelmiesi työpaikka on metriä vaille sinun. Enää täytyy tehdä vaikutus työnantajaan. Näillä vinkeillä onnistut:
1.Erottaudu kokonaisuudesta
Kaikki ihmiset ovat samanlaisia. Ihmisen geenit ovat myös 80—99 prosenttia identtisiä hiiren ja monien muiden eläinten geenien kanssa. Yksilöt, jotka erottuvat joukosta, teeskentelevät taidokkaasti. Näkyviä teeskentelyn tapoja ovat muun muassa nämä: pukeutuminen, kampaukset sekä erilaiset tekniset laitteet. Käytä näitä keinoja tehdäksesi hyvä ensivaikutelma. Ensivaikutelman voi tehdä vain kerran. Se ei kuitenkaan tarkoita, ettei niitä voisi tehdä kerralla monta. Pue päällesi kuusi erilaista asua samaan aikaan ja riisu kerrokset pois haastattelun mittaan. Anna itsestäsi 110 prosenttia. Jätä pöydälle hiuksia ja kynsiä kirjekuoressa.
2.Näytä terveeltä
Kukaan ei palkkaa sairaita tai rapakuntoisia ihmisiä. Urheilulliset työntekijät levittävät ympärilleen myönteistä ilmapiiriä. Osoita aktiivisuutesi ottamalla paikalle mukaan ”salivaatteet”. Suorita lihaskuntosarjaa samalla, kun vastaat haastattelukysymyksiin. Kerro, että minuutit ovat liian kalliita paikalla pysymiseen. Fitness on tärkeintä elämässä. Sitä paitsi aiot elää satavuotiaaksi. Haasta työnantajasi leuanvetokilpailuun.
3.Ole kiinnostunut
Työhaastattelu muistuttaa pitkälti ensitreffejä. Jotta vaikuttaisit kiinnostavalta, sinun täytyy käyttäytyä kiinnostuneesti. Älä ”jäädy”, kun haastatelija kysyy, onko sinulla jotain kysyttävää. Kokeile vaikka näitä:
Mitä tapahtuu, jos hyppää tyhjään uima-altaaseen?
Miltä kuulostaa yhden käden taputus?
Mitä eroa on totuudella ja kauneudella?
Miksi käytämme rahaa lukkoihin, kun ikkunasta pääsee sisälle?
Missä ovat rumat urheilijat?
Miten voi tulla päälliköksi? Mitkä ”aineet” tarvitaan?
Miksen koskaan pääse horisonttiin?
Kasvavatko puut ylöspäin vai roikkuvatko ne maasta?
Mitä tapahtuisi, jos tilaisimme pizzan neljällä kinkulla? 

Kirjoittaja on renessanssiosaaja vailla kesätyöpaikkaa.